open-index/open-wikipedia-markdown huggingface dataset:
Մհեր Հարությունյան (ազատամարտիկ)

**Մհեր Վոլոդյայի Հարությունյան** (մականունը՝ **Հրազդանցի Ճուտ**, ), հայ ազատամարտիկ, ՀՅԴ «Կամավորական շարժում» ՀԿ գումարտակի վաշտի հրամանատար, Արցախյան ազատամարտի, քառօրյա (2016) և 44-օրյա (2020) պատերազմների մասնակից, Արցախի «Մարտական խաչ» 1-ին աստիճանի շքանշանակիր։

## Կենսագրություն
Մհեր Հարությունյանը ծնվել է 1973 թվականի նոյեմբերի 17-ին Կոտայքի մարզի Հրազդան քաղաքում: 

### Մարտական ուղի
16 տարեկանից ակտիվ մասնակցություն է ունեցել 1988-1994 թվականներին տեղի ունեցած Արցախյան ազատամարտին։ Եղել է ռազմաճակատ մեկնած մարտական ընկերներից ամենափոքրը, որի համար էլ ստացել է «Ճուտ» մականունը։ 1990 թվականի հունվարին մասնակցել է Երասխավանի ինքնապաշտպանությանը, իսկ փետրվարին՝ Վարդենիսի, Նոյեմբերյանի և Բերդի պաշտպանական մարտերին: Հայոց ազգային բանակի (ՀԱԲ) լուծարումից հետո՝ 1990 թվականի նոյեմբերիին, 17 տարեկան հասակում անցել է Հայ Յեղափոխական Դաշնակցության շարքերը, 1991 թվականի ապրիլի առաջին օրերին մեկնել է Գետաշեն, որտեղ էլ ծանոթացել է Թաթուլ Կրպեյանի, Պետրոս Ղևոնդյանի և Կարոտ Մկրտչյանի հետ։ Թաթուլ Կրպեյանի զոհվելուց և Գետաշենի անկումից հետո կարողացել է Գետաշենից դուրս բերել զոհված ընկերների մարմինները և ողջ մնացած մարտիկներին, փրկելով նրանց անխուսափելի գերությունից: Այնուհետև եղել է Շահումյանում, որտեղ ինքնապաշտպանական ուժերի հրամանատարը Շահեն Մեղրյանն էր: 1992 թվականի փետրվարին՝ Մալիբեյլի գյուղի ազատագրման ժամանակ երեք անգամ վիրավորվել է, ապաքինվելուց հետո վերադարձել շարք և դարձել Շուշիի առանձնակի գումարտակի անդամ:

Մասնակցել է՝ Սրխավենդի պաշտպանությանը, Բերձորի, Քարվաճառի, Մարտակերտի, Վարանդայի, Սանասարի, Կովսականի և Ակնայի ազատագրական մարտերին։ 1994 թվականին Կարախանբեյլիում Ալբերտ Ալավերդյանի ծանր վիրավորվելուց հետո, նրան դուրս է բերել մրտադաշտից և շարունակել մարտը՝ պահելով դիրքերը մինչև օգնություն ստանալը: Մինչև 1998 թվականը ծառայել է Հայաստանի զինված ուժերում, որից հետո զորացրվել է։ 

Մասնկացել է նաև 2016 թվականի ապրիլյան քառօրյա պատերազմին, եղել է առաջնագծում և 42 օրից ավելի մարտական հերթապահություն է իրականացրել:

2020 թվականի 44-օրյա պատերազմի առաջին օրերին կամավորագրվել է ՀՅԴ «Կամավորական շարժում» ՀԿ-ին, և որպես երկրորդ վաշտի հրամանատար հոկտեմբերի 2-ն մեկնել է Արցախ ու հոկտեմբերի 4-ից միացել մարտական գործողություններին, մասնակցել Մարտակերտի շրջանի պաշտպանական մարտերին։ Հոկտեմբերի 6-ին, ժամը 14:00-ի սահմաններում, Արցախի պաշտպանության բանակի հատուկ նշանակության ստորաբաժանման և «Կամավորական շարժում» ՀԿ գումարտակի ակտիվ մասնակցությամբ, որը ղեկավարել է Մհեր Հարությունյանը, հյուսիսային ուղղությամբ կազմակերպվել է հակագրոհ և կեսգիշերին մոտ հետ է վերադարձվել Մարտակերտի շրջանում գտնվող Վարնկաթաղ գյուղի հարակից համանուն բարձունքը: Զոհվել է ազատագրումից ժամեր անց՝ մարտական ընկերներին օգնելու ժամանակ։

## Պարգևներ
* 2021 թվականի ապրիլի 14-ին, Արցախի նախագահի կողմից հետմահու պարգևատրվել է «Մարտական խաչ» 1-ին աստիճանի շքանշանով:

## Ծանոթագրություններ

Կատեգորիա:44-օրյա պատերազմի մասնակիցներ հայկական կողմից
Կատեգորիա:Արցախյան պատերազմի մասնակիցներ հայկական կողմից
Կատեգորիա:ՀՅԴ անդամներ
Կատեգորիա:Շուշիի առանձնակի գումարտակի անդամներ
Կատեգորիա:Քառօրյա պատերազմի մասնակիցներ հայկական կողմից
Ծածկագրման համաշխարհային օր

**Ծածկագրման համաշխարհային օր** (), հոկտեմբերի 21-ին քաղաքացիական հասարակության կազմակերպությունները, բիզնեսմենները, տեխնոլոգները և ինտերնետի միլիոնավոր օգտատերեր ամբողջ աշխարհում հավաքվում են՝ խթանելու, պաշտպանելու ամուր ծածկագրումը: Սա հնարավորություն է ողջ աշխարհի կառավարություններին ասելու, որ ծածկագրման պաշտպանությունն ու ամրապնդումը չափազանց կարևոր է ինտերնետը բոլորի համար ավելի անվտանգ դարձնելու համար: Ամուր ծածկագրումը հիմնարար է այն բանի համար, թե ինչպես ենք մենք ապահով մնում առցանց և ոչ առցանց: Մարդիկ կարող են ապահով շփվել՝ իմանալով, որ ոչ ոք չի լսում կամ կեղծում իրենց հաղորդագրությունները:

## Պատմություն
Ծածկագրման համաշխարհային օրն առաջին անգամ տեղի է ունեցել 2021 թվականի հոկտեմբերի 21-ին: 

Ծածկագրման համաշխարհային կոալիցիայի () նախաձեռնությամբ Ծածկագրման համաշխարհային օրը բիզնեսի, քաղաքացիական հասարակության կազմակերպությունների, տեխնոլոգների և ինտերնետի միլիոնավոր օգտատերերի համար հնարավորություն է ընձեռում ցույց տալու իրենց համայնքներին՝ ինչու է ծածկագրումը կարևոր բոլորի համար:

End-to-end ծածկագրումը մարդկանց, նրանց տեղեկությունները և նրանց հաղորդակցությունները գաղտնի և անվտանգ է պահում, հիմնում է առցանց վստահություն, պաշտպանում է խոցելի համայնքների անդամներին և պաշտպանում կառավարությունների, բիզնեսների և ամենօրյա քաղաքացիների տվյալները հանցագործներից: Սակայն աշխարհի որոշ մասերում ծածկագրումը սպառնալիքի տակ է:

Ծածկագրման համաշխարհային օրվան նվիրված տեղի են ունենում բազմաթիվ միջոցառումներ, որոնցից ավելի քան 30-ը կազմակերպվում են Ինտերնետ հասարակության մասնաճյուղերի կողմից, այդ թվում՝ Բելգիան, Բրազիլիան, Հայաստանը, Դոմինիկյան Հանրապետությունը, Կոլումբիան, Էկվադորը, Գվատեմալան, Հոնդուրասը, Հայդերաբադը (Հնդկաստան), Փղոսկրի Ափը, Քենիան, Լիբերիան, Մեքսիկան, Նիկարագուան, Նիգերիան, Պանաման, Պերուն, Պուերտո Ռիկոն, Ռուանդան, Սերբիան, Սոմալին, Շրի Լանկան, Տանզանիան, Վենեսուելան և այլն: 

Ծածկագրման համաշխարհային օրվան նվիրված առաջին միջոցառումը տեղի է ունեցել 2021 թվականի հոկտեմբերի 21-ին: 
* Կազմակերպվել են ավելի քան 70 միջոցառումներ ամբողջ աշխարհում,
* 168 կազմակերպություններ ստորագրել են Ծածկագրման համաշխարհային օրվա հայտարարությունը՝ կոչ անելով կառավարություններին և մասնավոր հատվածին մերժել ծածկագրումը խաթարելու ջանքերը,
* Ինը ընկերություններ կիսվել են պատմություններով այն մասին, թե ինչու են իրենք իրենց հաճախորդներին առաջարկում end-to-end ծածկագրված ծառայություններ,
*Ավելի քան 2,4 միլիոն մարդ այցելել է *Make the Switch* արշավի կայքէջը կամ խաղացել է «*Who’s Listening*» խաղը՝ ավելին իմանալով, թե ինչու է գաղտնագրումը կարևոր մարդկանց կյանքում:

## Ծածկագրման համաշխարհային օրը Հայաստանում
Հայաստանը, ի դեմս Ինտերնետ հասարակության Հայաստան հատված և Ինտերնետ հանրություն հասրակական կազմակերպությունների, 2023 թվականին միացել է Ծածկագրման համաշխարհային օրվան՝ կազմակերպելով ամենամյա մասնագիտական աշխատաժողովներ։

2024 թվականի հոկտեմբերի 4-ին Ինտերնետ հասարակության Հայաստան հատված հասրակական կազմակերպությունը Հայաստանում նախաձեռնել է «Ծածկագրումը՝ թվային անվտանգության գործոն» խորագրով աշխատաժողով, որին մասնակցել են տեխնիկական համայնքի ներկայացուցիչներ։

## Ծանոթագրություններ

Կատեգորիա:Հոկտեմբերի տոներ
Կատեգորիա:Միջազգային օրեր
Համընդհանուր ընդունման օր

**Համընդհանուր ընդունման օր** (), ամենամյա միջոցառում, որը կազմակերպում և ղեկավարում են Համընդհանուր ընդունման ղեկավար խումբը (UASG) և ICANN-ը։ UA Day-ը հաստատվել է որպես տեղական, տարածաշրջանային և գլոբալ շահագրգիռ կողմերին համախմբելու միջոց՝ տարածելու իրազեկությունը և խրախուսելու համընդհանուր ընդունումը վիրտուալ, վիրտուալ, անհատական և հիբրիդային տեղեկատվական և ուսուցողական նիստերի միջոցով։ Առաջին անգամ նշվել է 2023-ի մարտի 28-ին։

Համընդհանուր ընդունման օրը բաղկացած է Համընդհանուր ընդունման իրազեկման և տեխնիկական ուսուցման դասընթացներից, որոնց նպատակն է ներգրավել և մոբիլիզացնել լավագույն տեխնիկական և լեզվական համայնքներին, ընկերություններին, կառավարություններին և DNS ոլորտի շահագրգիռ կողմերին՝ ավելի լավ հասկանալու համընդհանուր ընդունման առավելությունները և ինչպես նրանք կարող են իրենց համակարգերը դարձնել համընդհանուր ընդունմանը պատրաստ։

Հայաստանը նույնպես միացել է Համընդհանուր ընդունման օրվան։

## Պատմություն
Համընդհանուր ընդունման օրն առաջին անգամ նշվել է 2023 թվականի մարտի 28-ին և նշանավորվել է տեխնիկական և լեզվական համայնքների, ընկերությունների, կառավարությունների և տիրույթի անունների համակարգի (DNS) ոլորտի շահագրգիռ կողմերի բազմաբնույթ մի շարք, որոնք մոբիլիզացվել են՝ պաշտպանելու համընդհանուր ընդունումն ու բազմալեզու ինտերնետը համաշխարհային մասշտաբով։

Համընդհանուր ընդունման օրվա միջոցառումները բաց են բոլոր համապատասխան կազմակերպությունների և մասնագետների համար, ներառյալ ICANN-ի Տարածաշրջանային At-Large կազմակերպությունները, At-Large Structures, աջակցող կազմակերպություններ և խորհրդատվական կոմիտեներ, պետական պաշտոնյաներ, միջազգային կազմակերպություններ, տեխնոլոգիական փորձագետներ, բաց կոդով համայնքներ, ստանդարտ մարմիններ, էլեկտրոնային մատակարարներ, ծրագրային ապահովման և տեխնոլոգիաների մշակողներ, վեբ հոստինգի հարթակներ, գիտնականներ, DNS ոլորտի մասնագետներ և լեզվական համայնքներ։

Համընդհանուր ընդունման օրն առաջին անգամ նշվել է Հնդկաստանում՝ խթանելու և տարածելու համընդհանուր ընդունումը թվային ներառման համար։ Միջոցառմանը մասնակցել են բարձրաստիճան պաշտոնյաներ և թվային էկոհամակարգի առաջնորդներ, ինչպիսիք են ICANN-ի խորհրդի նախագահը, ժամանակավոր նախագահն և գործադիր տնօրենը, տարբեր բարձրաստիճան պետական պաշտոնյաներ։

## Տե՛ս նաև
* Համընդհանուր ընդունման հայաստանյան օր

## Ծանոթագրություններ

Կատեգորիա:Միջազգային օրեր
Տոմաս Մալդոնադո Կերա

**Տոմաս Մալդոնադո Կերա** (, , հայտնի է «**Սատանիստը»** մականունով), կոլումբիացի բռնաբարող և սերիական մարդասպան: Նրա մականունը գալիս էր այն բանից, որ իր զոհերին սպանելուց հետո նա այդ դիակները նախշազարդում էր սատանայական խորհրդանիշներով:

Նրա զոհերի մեծ մասը բռնաբարվել են, ապա սպանվել գլխին հասցված հարվածներով և սուր զենքի գործադրմամբ:

Հետախուզումից հետո նրան գտել են  2019 թվականին:

## Հանցագործություններ
Տոմասի կողմից սպանությունները տեղի են ունեցել 2002-ից 2018 թվականներին։ Առաջին զոհը Ռոլանդո Ռոմերո Ռոմերոն էր, որը դանակահարվել էր 25 անգամ և ում ճակատաին Տոմասը փորագրել էր «Z» տառը։ Մյուսները և՛ տղամարդիկ, և՛ կանայք էին, նրանցից մի քանիսը ԼԳԲՏ համայնքի անդամներ էին:

Այս բոլոր իրադարձությունները տեղի են ունեցել Բարանկիլիլայի հեռավոր և ամայի շրջաններում: Վերջին զոհը Բրենդա Պահարոն էր: Բրենդան կին էր, որն ապրում էր քաղաքում և վերջինիս մարմինը գտել էին Միրամար թաղամասի մի ամայի վայրում՝ Հյուսիս-կենտրոնական պատմական թաղամասում: Ենթադրվում է, որ նա սպանվել է իր անհետացման օրը՝ 2018 թվականի հուլիսի 25-ին:

## Ծեսեր և սիմվոլիզմ
Ըստ իշխանությունների հետաքննության՝ Կերայի կողմից սպանված զոհերի մեծամասնության մարմնի մասերն անդամահատվել են, և դրանց վրա փորագրված են եղել «Վուրի նշան» արտահայտությունը, որը նախկինում օգտագործվում էր աստվածներին օգնության կանչելու համար: Դիակների վրա կային նաև այլ աստղերի և վեցագրամների նշաններ, որոնք հին ժամանակներում օգտագործվում էին մոգական ծեսերի և պրակտիկաների համար: Որոշ դիակներ ունեին նաև հնգաթև աստղի նշան: 

Այն վայրերում, որտեղից գտել են դիակները, հողի վրա հայտնաբերվել են սատանայական գրություններ և խորհրդանիշներ:

Զոհերի մեծ մասը սպանվել է մինչև հոկտեմբերի 31-ը: Այդ օրը հայտնի է Հելոուինի տոնի համար:

## Ծանոթագրություններ

Կատեգորիա:1971 ծնունդներ
Կատեգորիա:Ապրող անձինք
Կատեգորիա:Կոլումբիացի սերիական մարդասպաններ
Կատեգորիա:Սատանիզմ
Ֆրանցիսկու Ֆելիքս դե Սոուզա

**Ֆրանցիսկու Ֆելիքս դե Սոուզա** (), բրազիլացի ստրկավաճառ, որը հսկայական ազդեցություն է ունեցել նախագաղութային Արևմտյան Աֆրիկայի (ժամանակակից Բենինը, Տոգոն և Նիգերիան) տարածաշրջանային քաղաքականության վրա։ Վերջինս հիմնադրել է աֆրո-բրազիլական համայնքներ այն տարածքներում, որոնք այժմ այդ երկրների մաս են կազմում: Նա դարձել է Վիդա քաղաքի «շաշա»-ն (տիտղոս է, որը, որպես այդպիսին, պաշտոնական լիազորություններ չէր շնորհում, բայց Դահոմեի թագավորության տարածաշրջանում հարգանքի էր արժանացնում): 

Աֆրիկայում նրա վաղ տարիները լավ նկարագրված են Ալբերտո Կոստա է Սիլվայի կողմից հրապարակված  «Ֆրանցիսկու Ֆելիզ դե Սոուզայի վաղ տարիները ստրուկների ափին» վերնագրով պորտուգալերեն հոդվածում:

Ֆրանցիսկու Ֆելիքս դե Սոուզան խոշոր ստրկավաճառ և առևտրական էր, որը վաճառում էր արմավենու յուղ, ոսկի և ստրուկներ: Նա գաղթել է Բրազիլիայից ներկայիս աֆրիկյան Բենին հանրապետություն: Վերջինիս անվանել են «ամենամեծ ստրկավաճառ»։

Այն ժամանակվա Դահոմեա կոչվող շրջանում ստրուկների առևտրով զբաղվելով՝ նա հայտնի էր իր շռայլությամբ և հայտնի է, որ իր հարեմում առնվազն 80 երեխա է ունեցել տարբեր կանանցից: Դե Սոուզան շարունակել է զբաղվել ստրուկների առևտրով անգամ այն բանից հետո, երբ ստրկավաճառությունը արգելվեց որոշ երկրներում: Ըստ երևույթին Դահոմեայի տեղաբնիկները նրանք այնքան էին վստահում, որ վերջինիս շնորհել էին ցեղապետի կարգավիճակ: Թեև դե Սոուզան կաթոլիկ էր, բայց նա դավանում էր Վոդու կրոնը և ուներ իր ընտանեկան սրբավայրը։ Նա թաղված է Դահոմեայում:

## Ընտանիք և ժառանգություն
Դե Սոուզան համարվում է Վիդա քաղաքի «հայրը»: Քաղաքն ունի Դե Սոուզայի արձանը, Դե Սոուզայի անվան հրապարակը և Դե Սոուզաների ընտանիքին նվիրված թանգարան:

Ըստ Էդնա Բեյի՝ Դե Սոուզան «եվրոպական և աֆրիկյան մշակույթների միջև խորապես ազդեցիկ միջնորդ էր»:  Այսօր նա հայտնի է որպես Գանայի, Տոգոյի, Բենինի և Նիգերիայի աֆրո-բրազիլական համայնքների հիմնադիր-պատրիարք: Դե Սոուզաների ընտանիքը մեծ դեր է խաղացել Տոգոյի, Գանայի, Նիգերիայի և Բենինի անկախության համար մղվող պայքարներում։

Ըստ դե Սոուզաների ընտանիքի՝ Ֆրանցիսկու Ֆելիքս դե Սոուզան պորտուգալացի ազնվական Տոմե դե Սոուզայի (1503–1579) ութերորդ սերնդի ժառանգն էր, որը 1549-1553 թվականներին Բրազիլիայի պորտուգալական գաղութի առաջին գեներալ-նահանգապետն էր:  

Ասում են, որ Բրյուս Չաթվինի «Վիդայի փոխարքա» վեպի հերոսը հիմնված է Ֆրանցիսկու Ֆելիքս դե Սոուզայի կերպարի վրա։

## Ծանոթագրություններ

;

* 
* 

Կատեգորիա:1754 ծնունդներ
Կատեգորիա:1849 մահեր
Կատեգորիա:Աֆրիկացի ստրկավաճառներ
Կատեգորիա:Պորտուգալացի ստրկավաճառներ
Կատեգորիա:Վուդու
Լը Գրո-դյու-Ռուա

**Լը Գրո-դյու-Ռուա** (ֆրանսերեն՝ Le Grau-du-Roi), համայնք Ֆրանսիայի հարավում՝ Օքսիտանիա երկրամասի Գար դեպարտամենտում, Միջերկրական ծովի ափին: Ափամերձ ծանծաղուտներում հաճախ են հանդիպում ֆլամինգոների բազմություններ: Համայնքն զբաղեցնում է 54,73 քառակուսի կիլոմետր տարածք: Ծովի մակերևույթից առավելագույն բարձրությունը 5 մետր է

## Ժողովրդագրություն
2011 թվականի տվյալներով բնակչության թվաքանակը եղել է 8 338:

**Բնակչության թվաքանակի փոփոխությունները.**


ImageSize  = width:350 height:200
PlotArea   = left:50 right:20 top:25 bottom:30
TimeAxis   = orientation:vertical 
AlignBars  = late
Colors = 
  id:linegrey2 value:gray(0.9)
  id:linegrey value:gray(0.7)
  id:cobar value:rgb(0.2,0.7,0.8)
  id:cobar2 value:rgb(0.6,0.9,0.6)
DateFormat = yyyy
Period     = from:0 till:9000
ScaleMajor = unit:year increment:1000 start:0 gridcolor:linegrey
PlotData =
  color:cobar width:19 align:left
  bar:1968 from:0 till:3354
  bar:1975 from:0 till:3963
  bar:1982 from:0 till:4152
  bar:1990 from:0 till:5253
  bar:1999 from:0 till:5874
  bar:2008 from:0 till:8110
PlotData=
  textcolor:black fontsize:S
  bar:1968 at: 3354 text: 3354 shift:(-14,5)
  bar:1975 at: 3963 text: 3963 shift:(-14,5)
  bar:1982 at: 4152 text: 4152 shift:(-14,5)
  bar:1990 at: 5253 text: 5253 shift:(-14,5)
  bar:1999 at: 5874 text: 5874 shift:(-14,5)
  bar:2008 at: 8110 text: 8110 shift:(-14,5)


Referens:INSEE

## Կլիմա

## Պատմություն
Մինչև 2015 թվականը համայնքը եղել է Լանգեդոկ-Ռուսիյոն երկրամասի կազմում: 2016 թվականի հունվարի 1-ից ընդգրկվել է նոր ձևավորված Օքսիտանիա երկրամասի կազմում:

## Պատկերասրահ

Image:LeGrau1.JPG|Նավահանգիստը
Image:LeGrau4.JPG|Հին փարոսը
Image:LeGrau5.JPG|
Le grau du Roi-Mairie-20150607.jpg|Համայնքապետարանը
Le Grau du Roi-Maison au triton-20140711.jpg|Դոֆինի առանձնատունը


## Ծանոթագրություններ

## Արտաքին հղումներ
* Լը Գրո-դյու-Ռուան Ֆրանսիայի աշխարհագրության ազգային ինստիտուտի կայքում

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Պորտա Տոսա

**Պորտա Տոսա** (), Միլանի միջնադարյան պատերի փոքր դարպասներից մեկը,  համարվել է «pusterle» - գաղտնի մուտք:

## Պատմություն
Դարպասը քանդվել է 18-րդ դարում։ Պետք չէ շփոթել Միլանի իսպանական պարիսպների համանուն դարպասի հետ, որը 1861 թվականին ստացել է նոր անուն՝ Պորտա Վիտորիա: 

## Բարելիեֆ
Սֆորցա ամրոցի հնագույն արվեստի թանգարանում կա 12-րդ դարի միջնադարյան բարելիեֆ, որը մինչև 1848 թվականը գտնվել է ավերված միջնադարյան Պորտա Տոսայի կամարի վերևում, որտեղ պատկերված էր մի կին, որը «սափրում է» իր ամոթույքի մազերը: Լեգենդն ասում է, որ այն ծաղրական կերպով ներկայացնում է Միլանը հողին հավասարեցրած կայսր Ֆրեդերիկ Բարբարոսայի կնոջը, հետևաբար, ժողովրդական ավանդույթի համաձայն, դարպասի անունը։ Մեկ այլ լեգենդ պատմում է, որ Միլանի պատվիրակությունը գնացել է Կոստանդնուպոլիս՝ խնդրելով օգնություն խնդրել Բարբարոսայի կողմից ավերված քաղաքը վերականգնելու համար, սակայն կայսրուհի Լեոբիսան մերժել է օգնությունը, և միլանցիները նրան պատկերել են  սափրվելու պահին, որպես մարմնավաճառ և դրել արևելյան մուտքի վերևում: Տարբեր մեկնաբանություն, որը բացատրում է Պորտա Տոսայի անվան ծագումը, կապված է կելտական շրջանի ապոտրոպիկ քանդակների հետ, որտեղ կանայք ցույց են տալիս իրենց ամթույքը՝ որպես խորհրդանշական ուժ ունեցող ամուլետ: 

## Անվանում
Ըստ մեկ վարկածի անունը ստացել է 12-րդ դարի դռան վերևում գտնվող քանդակից։ «Տոսա» այս դեպքում նշանակում է «սափրված»: Պատմաբանների կողմից հաստատված վարկածն ասում է, որ միջնադարյան Պորտա Տոսան իր անունը ստացել է հռոմեական Պորտա Տոսա (). վերջինս գտնվում էր Միլանի հռոմեական պարիսպների վրա, ժամանակակից Ռաստրելլի և Լարգա փողոցների հատվելուց անմիջապես առաջ, հետևաբար հռոմեական Միլան գետի  նավահանգստի մոտ, այստեղից էլ դարպասի անվանումը (*tonsa* լատիներեն նշանակում է «թիակ»):

## Ծանոթագրություններ

Կատեգորիա:Միլան
Կարտոֆիլի քաղցկեղ

**Կարտոֆիլի քաղցկեղ**, սնկային հիվանդություն: Հարուցիչը Synchytrium endobioticum սունկն է: Հայրենիքը Պերուն է: 1-ին անգամ նկարագրվել է 1888-ին Ավստրո–Հունգարիայում: Ներկայում հիվանդությունը տարածված է աշխարհի գրեթե բոլոր կարտոֆիլացան երկրներում: Հայաստանում 1-ին անգամ հայտնաբերվել է 1982-ին Կրասնոսելսկի (այժմ՝ Կարմիր) տարածաշրջանի կարտոֆիլի ցանքերում, և այդ սկզբնական վարակի օջախով սահմանափակվում է հիվանդության արեալը: Հարուցչի ձմեռային զոոսպորան գիումները (ցիստերը) կլորավուն են՝ 30–80 մկմ: Ցիստերը գտնվում են քաղցկեղի ուռուցքներում, իսկ վերջինները փտումից հետո հայտնվում են հողի մեջ կամ կպչում պալարներին: Հարուցիչը սնկամարմին չառաջացնող ներբջջային մակաբույծ է: Գարնանը, 15–17o C կայուն ջերմաստիճանի պայմաններում, զոոսպորան գիումներից դուրս են գալիս 1-մտրականի շարժուն զոոսպորներ, որոնք, շփվելով բույսի հետ, քայքայում են հյուսվածքների վերնամաշկի թաղանթը և առաջացած ճեղքով թափանցում բջջի մեջ, ծծում սննդանյութերը և աճում: Հյուսվածքների վարակվելու հետևանքով վնասված և դրան կից բջիջներն արագ մեծանում են, հյուսվածքների վրա առաջանում են ուռուցքներ՝ ծաղկակաղամբի տեսքով: Ձմեռային զոոսպորանգիումները, հաստ թաղանթի և հողում հանգստի վիճակում գոյատևելու շնորհիվ, կարող են ավելիքան 30 տարի չկորցնել աճելու և կարտոֆիլին վարակելու ունակությունը:Հարուցիչը ախտահարում է բույսի բոլոր մասերը (բացառությամբ արմատների): Ավելի հաճախ վնասվում են պալարնրը և ստոլոնները, իսկ հազվադեպ՝ ցողունների հիմքերը, ստորին տերևները և ծաղիկները: Վնասված պալարները պիտանի չեն սննդի համար: Բացի կարտոֆիլից, հարուցիչը կարող է վարակել լոլիկին և մորմազգիների ընտանիքի միքանի տեսակների: Պայքարի միջոցառումները անապահով տնտեսություններից կարտոֆիլի պալարների և արմատապտուղների ներմուծման, վարակված հողամասում 5 տարվա ընթացքում կարտոֆիլի, լոլիկի, արմատապտուղների և ուրիշ բույսերի աճեցման արգելում, կարանտինային սահմանված բոլոր միջոցառումների կիրառում։ Ֆորմալինով կամ քլորակրով վարակված (խոտանված) պալարների, փրերի և ստոլոնների ախտահանում, ապա դրանց թաղում ոչ պակաս, քան 1 մ խորությամբ, լվացում ջրով, ապա ֆորմալինի 15%-անոց լուծույթով ախտահանում օգտագործած հողամշակ գործիքների, նաև տարաների, քաղցկեղադիմացկուն սորտերի, քաղցկեղի նկատմամբ անընկալունակ բույսերի (կաղամբ, վարունգ, եգիպտացորեն, ծխախոտ, թիթեռնածաղկավորներ):

Կատեգորիա:Գյուղատնտեսություն
Կատեգորիա:Բուսաբուծություն
APTLD

**APTLD** (Asia Pacific Top Level Domain Association), կազմակերպություն Ասիա-խաղաղօվկիանոսյան տարածաշրջանում ccTLD (երկրի կոդով վերին մակարդակի դոմենի) ռեգիստրների համար: APTLD-ն ի սկզբանե ստեղծվել է 1998 թվականին, իսկ 2003 թվականին օրինականորեն ստեղծվել է Մալայզիայում:

## Պատմություն
APTLD-ն աշխատում է որպես Ասիա-խաղաղօվկիանոսյան տարածաշրջանում դոմեն անունների ռեգիստրների տեխնոլոգիական և գործառնական խնդիրների վերաբերյալ տեղեկատվության փոխանակման ֆորում։ Որպես ինտերֆեյս այլ միջազգային ինտերնետ համակարգող մարմինների համար, APTLD-ն խրախուսում և բարձրացնում է AP ccTLD-ների մասնակցությունը այս գլոբալ ֆորումներում, ինչպես նաև գործում է ի շահ APTLD-ի անդամների գլոբալ ինտերնետ քաղաքականության մշակման գործընթացում:

APTLD-ն հիմնված է անդամակցության վրա, և նրա գործունեությունը ֆինանսավորվում է անդամավճարներով: Խորհուրդն իր հայեցողությամբորպես անդամ ընդունում է ցանկացած անհատի, ընկերության, ֆիրմայի, կազմակերպության կամ մարմնի, որը ներգրավված է դոմենի անունների հետ կապված գործունեության մեջ:

## APTLD համաժողովներ
APTLD համաժողովները գումարվում են տարեկան երկու անգամ՝ ռեգիստր կազմակերպությունների փորձի փոխանակման, նորարարությունների ներկայացման, ինչպես նաև դրանց կիրառման եղանակներին տեղեկանալու համար։

### APTLD86
2024 թվականի սեպտեմբերի 17-ից 20-ը Վիետնամի Դանանգ քաղաքում կայացել է APTLD86-ը՝ Ասիա-խաղաղօվկիանոսյան տարածաշրջանի վերին մակարդակի դոմենային անունների ռեգիստրների համաժողովը, որտեղ «Ինտերնետ հանրություն» կազմակերպության անդամները ներկայացրել են Հայաստանի ազգային .am դոմենի ստեղծման պատմությունն ու 30-ամյա գործունեությունը։

Համաժողովում քննարկվել են ինտերնետի կայունության, անվտանգության, կիրառելի միջազգային ստանդարտների, տվյալների պահպանման, հեղինակային իրավունքի և այլ ուղղություններում համագործակցային և նորարարական մեթոդների մշակման խնդիրները՝ հիմնվելով ccTLD համայնքի փորձի վրա:

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Միջազգային կազմակերպություններ
Վարիացիոն ինքնակոդավորիչ

thumb|425x425px|Վարիացիոն ինքնակոդավորիչի հիմնական սխեման։ Մոդելը մուտքին ստանում է <math>x</math>։ Կոդավորիչը սեղմում է այն լատենտ տարածության մեջ։ Ապակոդավորիչը լատենտ տարածությունից ստանում է նմուշառված տեղեկատվությունը և արտադրում է <math>{x'}</math>, որքան հնարավոր է նման <math>x</math>-ին։

Մեքենայական ուսուցման մեջ **վարիացիոն ինքնակոդավորիչը** (VAE) արհեստական ​​նեյրոնային ցանցի կառուցվածք է, որը ներկայացվել է Դիդերիկ Պ. Քինգմայի և Մաքս Ուելինգի կողմից։ Այն հավանականական գրաֆիկական մոդելների և բայեսյան վարիացիոն մեթոդների ընտանիքների մի մասն է։

Բացի ինքնակոդավորիչ նեյրոնային ցանցի կառուցվածք դիտարկվելուց, վարիացիոն ինքնակոդավորիչները կարող են ուսումնասիրվել նաև բայեսյան վարիացիոն մեթոդների մաթեմատիկական ձևակերպման շրջանակներում՝ միացնելով նեյրոնային կոդավորիչի ցանցն իր ապակոդավորիչին հավանական լատենտ տարածության միջոցով (օրինակ՝ որպես բազմաչափ Գաուսի բաշխում) որը համապատասխանում է վարիացիոն բաշխման պարամետրերին։ 

Այսպիսով, կոդավորիչը մեծ համալիր տվյալներից յուրաքանչյուր կետը (օրինակ՝ պատկերը) բաշխում է լատենտ տարածության մեջ, այլ ոչ թե այդ տարածության մեկ կետի: Ապակոդավորիչն ունի հակառակ գործառույթը, այն է՝ լատենտ տարածությունից արտապատկերել  մուտքային տարածություն՝ կրկին ըստ բաշխման (չնայած գործնականում վերծանման փուլում աղմուկը հազվադեպ է ավելացվում)։ Մեկ կետի փոխարեն բաշխման վրա արտապատկերելով՝ ցանցը կարող է խուսափել վերապատրաստման տվյալների վերաուսուցումից: Երկու ցանցերն էլ սովորաբար վերապատրաստվում են վերապարամետրացման հնարքի կիրառման հետ մեկտեղ, թեև աղմուկի մոդելի տարբերությունը կարելի է սովորել առանձին: 

Չնայած մոդելի այս տեսակն ի սկզբանե նախատեսված էր չվերահսկվող ուսուցման համար, դրա արդյունավետությունն ապացուցված է կիսավերահսկվող ուսուցման և վերահսկվող ուսուցման համար։

## Ծանոթագրություններ
Հայելու մեջ

«Հայելու մեջ» (, ), իրանական դրամատիկական ֆիլմ, որի ռեժիսորն է Նեգար Ազարբայանին, որի համար այն դարձել է դեբյուտային: Պրեմիերան կայացել Է 2011 թվականի սեպտեմբերի 11-ին Մոնրեալի կինոփառատոնում: 

## Սինոփսիս
Միամիտ և անարդարացի կինը ՝ Ռանան, ամուսնու ձերբակալության  պատճառով ստիպված է տաքսու վարորդ աշխատել: Ադինե-հարուստ և ըմբոստ տրամադրվածությամբ, փախել է տնից ՝ հարկադիր ամուսնությունից խուսափելու համար: Ռանայի և Ադինի կյանքը միահյուսվում է, երբ վերջինս տաքսիով միանում է առաջինին:

## Դերերում
* Շայեստե Իրանի-Ադինե Տոլուի
* Ղազալ Շաքերի-Ռանա
* Գոմայուն Էրշադի-պարոն Տոլուի
* Մարիամ Բուբանի-Աքրամ.
* Նիմա Շարոխ Քայլեր-Էմադ Տոլուի
* Սաբեր Աբար-Սադեհ

## Ծանոթագրություններ

Կատեգորիա:2011 ֆիլմեր
Կատեգորիա:Իրանական դրամա ֆիլմեր
Կատեգորիա:Պարսկերեն ֆիլմեր
Կատեգորիա:Վավերագրական ֆիլմեր
Միլոյկո Սպաիչ

**Միլոյկո «Միկի» Սպաիչ** (, ), չեռնոգորցի ֆինանսական ինժեներ, քաղաքական և պետական գործիչ, Սերբիա-Չեռնոգորիայի երկքաղաքացիության կրող: Չեռնոգորիայի վարչապետ 2023 թվականի հոկտեմբերի 31-ից։ Չեռնոգորիայի սկուպշչինայի պատգամավոր 2023 թվականի հուլիսի 27-ից։ Նախկինում՝ Չեռնոգորիայի ֆինանսների և սոցիալական ապահովության նախարար Զդրավկո Կրիվոկապիչի կառավարությունում։

## Կենսաբանություն
### Վաղ կյանք և կրթություն
Ծնվել է 1988 թվականին սերբական ընտանիքում Պլևլյա քաղաքում, որը Հարավսլավիայի մաս էր կազմում։ Ավարտել է Պլևլյայի գիմնազիան։ Ավարտել է Ճապոնիայի Օսակա համալսարանը, որտեղ ճապոներեն սովորել է էկոնոմետրիկա՝ որպես Ճապոնիայի կառավարության կրթաթոշակառու։ Փոխանակման շրջանակներում նա նաև հաճախել է Ցինխուայի համալսարան: Ստացել է մագիստրոսի աստիճան, որպես կրթաթոշակառու Ֆրանսիայում HEC Paris բիզնես դպրոցում:

Բացի սերբերենից, խոսում է 5 լեզվով։

Վերապատրաստումից հետո աշխատել է ԱՄՆ-ում Ուոլ Սթրիթում, Փարիզում և Տոկիոյում։ Չեռնոգորիա վերադառնալուց առաջ՝ 2020 թվականի ամռանը, աշխատել է Goldman Sachs-ում։ Եղել է նաև Սինգապուրի վենչուրային կապիտալի հիմնադրամի գործընկեր.

### Քաղաքական կարիերա
2020 թվականի խորհրդարանական ընտրությունների ժամանակ նա եղել է Զդրավկո Կրիվոկապիչի փորձագիտական թիմի անդամ։  Կրոնական ճգնաժամի ժամանակ նա մասնակցել է Միացյալ Նահանգներում սերբական ուղղափառ եկեղեցու և Չեռնոգորիայի սերբերի շահերի լոբբինգին։

Սպաիչը ֆինանսների և սոցիալական ապահովության նախարարի պաշտոնում նշանակվել է 2020 թվականի նոյեմբերի 5-ին։ Կառավարությունը պարտականությունները կատարել է մինչև 2022 թվականի ապրիլի 28-ը։

2022 թվականի հունիսի 26-ին Սպաիչը և Յակով Միլատովիչը հիմնեցին «Եվրոպան հիմա» կուսակցությունը, 2023 թվականի խորհրդարանական ընտրություններում հաղթած։

2023 թվականի օգոստոսի 10-ին նախագահ Յակով Միլատովիչը Սպաիչին հանձնարարեց կառավարություն ձևավորել։ Հոկտեմբերի 31-ին Չեռնոգորիայի սկուպշչինան հաստատեց Միլոյկո Սպաիչի գլխավորած կառավարությունը։ Կողմ քվեարկեց 46, դեմ՝ 19, ձեռնպահ՝ 1 պատգամավոր։

## Քաղաքական դիրքորոշումներ
### Արտաքին քաղաքականություն
Սպաիչը պաշտպանում է Չեռնոգորիայի անդամակցությունը Եվրամիությանը, բայց նաև կարծում է, որ արևմտյան քաղաքական գործիչները «հետաքրքրված չեն Չեռնոգորիայով»։ Նա հայտարարել է, որ ՆԱՏՕ-ին անդամակցելը «լավ քայլ էր Չեռնոգորիայի համար», բայց որ ինքը դեմ կլիներ Բալթյան երկրներում չեռնոգորցի զինվորների տեղակայմանը։ Սպաիչը դատապարտել Է ռուսական ներխուժումն Ուկրաինա, որը նա ագրեսիա է համարում, և իր աջակցությունն է հայտնել Ռուսաստանի դեմ պատժամիջոցների կիրառմանը, թեև կարծում է, որ պատժամիջոցները միայն «կամրապնդեն Մոսկվային իր ճանապարհին»։ Սպաիչը դեմ Է Կոսովոյի անկախության ճանաչումը չեղյալ հայտարարելու Չեռնոգորիայի առաջարկներին՝ հայտարարելով, որ, իր կարծիքով, դա «այն թեմաներից մեկն է, որը մնացել է ետևում»։ Նա կողմնակից է Չեռնոգորիայի և Սերբիայի միջև սերտ հարաբերությունների հաստատմանը։

## Անձնական կյանք
Սպաիչը դուստր ունի իր նախկին զուգընկերոջից։

## Ծանոթագրություններ

 

Կատեգորիա:Չեռնոգորիայի քաղաքական գործիչներ
Կատեգորիա:Պետության գործող ղեկավարներ
Կատեգորիա:Ֆինանսների նախարարներ
Շեբնեմ Փաքեր

**Շեբնեմ Փաքեր** (, ), թուրք երգիչ, կիթառահար և երաժշտության ուսուցիչ։

## Կենսագրություն
1992-1996 թվականներին սովորել է Ստամբուլի համալսարանի կոնսերվատորիայում՝ դասական կիթառի բաժնում։ Հետագայում սովորել է Մարմարայի համալսարանի վոկալ երաժշտության բաժնում։

Փաքերը ներկայացրել է Թուրքիան Եվրատեսիլ երգի մրցույթում 1996 և 1997 թվականներին: Նրա 1997 թվականին «Dinle» երգով 3-րդ հորիզոնականը եղել է Թուրքիայի լավագույն արդյունքը՝ մրցույթում, մինչև 2003 թվականի առաջին հաղթանակը: 1997 թվականի օգոստոսին թողարկել է իր միակ ալբոմը, որը կոչվում է *Dinle*:

Այժմ Թուրքիայի Ստամբուլ քաղաքում ավագ դպրոցի ուսուցիչ է։ Համահեղինակել է դասագիրք, որն այժմ օգտագործվում է Թուրքիայի արվեստի համալսարաններում։

## Ծանոթագրություններ

## Արտաքին հղումներ

Կատեգորիա:Թուրքիայի մասնակիցները Եվրատեսիլ երգի մրցույթում
Կատեգորիա:Թուրք երգչուհիներ
Կատեգորիա:Եվրատեսիլ երգի մրցույթի մասնակիցներ
Կատեգորիա:Ստամբուլի համալսարանի շրջանավարտներ
Gromee

**Անջեյ Գրոմալա** (, ավելի հայտնի իր բեմական **Gromee** անունով, ), լեհ դիջեյ, երաժշտական պրոդյուսեր և Kingztown Music լեյբլի սեփականատերը: 2016 թվականին պայմանագիր է կնքել Sony Music-ի հետ։ Eska Music Awards-ի հաղթող լավագույն դիջեյ/պրոդյուսեր անվանակարգում:

2014 և 2015 թվականներին ելույթ է ունեցել լեհական էլեկտրոնային երաժշտության Sunrise Festival փառատոնում։ 2015 և 2016 թվականներին ելույթ է ունեցել Life Oświęcim փառատոնում։ 2016 թվականի ապրիլին ելույթ է ունեցել Կրակովում Մարիա Քերիի համերգի բացման արարողություն ժամանակ։

2015 թվականին թողարկել է «Follow You» սինգլը։ Երգը հասել է 11-րդ հորիզոնականը լեհական airplay չարթում, և սինգլը ստացել է ոսկե վկայական։ Հաջորդ տարի դիջեյի «Fearless» երգը գրավել է 10-րդ հորիզոնականը հիթ-շքերթում և արժանացել պլատինե հավաստագրման։ Նույն թվականին «Spirit» երգը գրավել է առաջին հորիզոնականը չարթերում։

Լուկաս Մայերի հետ Gromee դարձել է Եվրատեսիլ 2018 երգի մրցույթի Լեհաստանի ազգային ընտրության հաղթող։ Ելույթ է ունեցել Եվրատեսիլի երկրորդ կիսաեզրափակչում «Light Me Up» երգով և չի անցել եզրափակիչ։

## Սկավառակագրություն

## Ծանոթագրություններ

## Արտաքին հղումներ

Կատեգորիա:Ապրող անձինք
Կատեգորիա:Դիջեյներ
Կատեգորիա:Եվրատեսիլ երգի մրցույթի մասնակիցներ
Կատեգորիա:Լեհ երաժիշտներ
Կատեգորիա:Երաժշտական պրոդյուսերներ
Կատեգորիա:Լեհեր
Կաշպո

[thumb|[Մոդեռն ոճի կաշպո]]
**Կաշպո** (, բառացիորեն՝ «թաքցրու-ծաղկամանը»), դեկորատիվ անոթ, որի ներքևի մասում չկան անցքեր, և նրա մեջ տեղադրվում է բույսով ծաղկաման։ Այն նախատեսված է լինել ավելի գրավիչ, քան տերակոտայից (կամ այսօր՝ պլաստմասսայից) պատրսատված ծաղկամանը, որտեղ աճում է բույսը, և միաժամանակ պաշտպանել կահույքի մակերեսը ջրի ազդեցությունից։

Մեկ այլ ֆրանսերեն տերմին է «*jardinière*»-ը. տարբերությունն այն է, որ այն սովորաբար ավելի մեծ է և կարող է դրվել հատակին՝ լինի դա ներսում կամ դրսում։ Դրանք հաճախ ուղղանկյունաձև են, մինչդեռ կաշպոն հիմնականում կլոր է։  Կաշպոն նախատեսված է տեղադրվելու սեղանի, բուխարու դարակի կամ դարակաշարի վրա։

## Ծագում
«Կաշպո» բառը ծագում է ֆրանսերեն «*cacher*» բայից, որը նշանակում է «թաքցնել»։ Կաշպոները նման են ծաղկամանների և նախատեսված են գեղագիտական տեսք հաղորդելու համար՝ թաքցնելու այն ծաղկամանը, որի մեջ աճում է բույսը։

thumb|right|19-րդ դարի զույգ կաշպոներ՝ պատրաստված Մեյսենյան ճենապակուց

## Տեսակները և օգտագործման առանձնահատկությունները
Սենյակների համար նախատեսված կաշպոները հիմնականում պատրաստում են պլաստմասսայից, փայտից, մետաղից, որթատունկից կամ կերամիկայից՝ տերակոտայից, մայոլիկայից։ Կաշպոները կարող են պատրաստվել նաև կիսածակոտկեն նյութերից, ինչպիսիք են կավը կամ ցեմենտը, և դրանց «անավարտ» տեսքը հարմար է ռուստիկ, արդյունաբերական և այլ ոչ ավանդական ինտերիերի դիզայնի ոճերին։ Այսպիսի դեպքերում ծաղկամանի մակերեսը հաճախ պատում են բծերով կամ հատուկ մշակմամբ, որպեսզի այն ստանա ավելի հնաոճ ու մաշված տեսք։ Դրսի կամ ցուրտ սենյակների համար օգտագործում են ցրտադիմացկուն նյութեր՝ հախճապակի կամ հրակավ։

Կաշպոյին բնորոշ չեն սովորական ծաղկամանների դրենաժային անցքերը, այդ պատճառով բույսերը չեն տնկում անմիջապես կաշպոյի մեջ՝ օգտագործելով այն միայն դեկորատիվ նպատակներով։ Որոշ կաշպոների հարդարանքը գեղեցկությամբ չի զիջում սկահակներին։ Եթե բույսը տնկվում է անմիջապես կաշպոյի մեջ, անհրաժեշտ է առանձնահատուկ ուշադրություն դարձնել դրենաժի ճիշտ կազմակերպմանը։

## Ծանոթագրություններ

## Գրականություն
* 

Կատեգորիա:Դեկորատիվ-կիրառական արվեստ
Կատեգորիա:Ծաղկաբուծություն
Զդեժելե

**Զդեժելե** (), ֆուտբոլային մարզադաշտ  Սլովենիայի Ցելում, որը տեղավորում է 13 հազար մարդուց մի քիչ ավելի։ 2003 թվականից այն հանդիսանում է Ցելե ֆուտբոլային ակումբի սեփական դաշտը՝ փոխարինելով ակումբի նախկին մարզադաշտին՝ Սկալնա Կլետին, որն այժմ օգտագործվում է որպես մարզումային բազա։ Մինչ 2017 թվականը մարզադաշտը կրել է «Պետրոլ Արենա» անվանումը։ Այսպիսի անվանում մարզադաշտը ստացել է ի պատիվ դրա գլխավոր հովանավորի՝ սլովենական «Petrol» նավթային ընկերության։ Մարզադաշտում կայացել է Սլովենիայի ֆուտբոլի ազգային հավաքականի 17 տնային հանդիպում, ինչպես նաև Եվրոպայի երիտասարդական առաջնության B խմբի երեք հանդիպում։

Մարզադաշտի դաշտը ծածկված է բնական խոտով, իսկ հենց մարզադաշտը հագեցած է ջեռուցվող դաշտով և լուսարձակներով։

## Պատմություն
Մարզադաշտը բացվել է 2003 թվականի սեպտեմբերի 9-ին մեկ տրիբունայով, որը տեղավորում էր 3600 մարդ։ Բացման պահին մարզադաշտը եղել է ամենաժամանակակից մարզադաշտը Սլովենիայում։ Հաջորդ հինգ տարիների ընթացքում կառուցվել են ևս երեք տրիբունաներ և 2008 թվականին մարզադաշտի շինարարությունը ամբողջությամբ ավարտվել է։

## Տրիբունաներ
Համաձայն պաշտոնական կայքի՝

* Հիմնական տրիբունա 3 600 նստատեղով
* Արևելյան տրիբունա 4850 նստատեղով
* Հյուսիսային տրիբունա 3 000 նստատեղով
* Հարավային տրիբունա 1 500 նստատեղով

## Եվրոպայի 2021 թվականի երիտասարդական առաջնության հանդիպումներ

## Սլովենիայի հավաքականի հանդիպումներ

## Ծանոթագրություններ

## Արտաքին հղումներ
* Стадион Здежеле на stadioni.org
Տեղեկատվության թափանցիկություն

մինի| '''Թափանցիկություն'''
մինի|Թափանցիկության ցանցեր
մինի|Թափանցիկություն
մինի|Թափանցիկության ցուցադրում
մինի
**Տեղեկատվության թափանցիկություն**, տեղեկատվության փոխանակումն է և փոխանցվող տեղեկատվության ընկալվող որակը: ICANN-ի ուշադրությունը թափանցիկության վրա, որպես շատ շահագրգիռ կողմերի մասնակցությամբ մոդելի հաջող իրականացման հիմնարար տեսակետ, ուժեղացավ հաշվետվողականության և թափանցիկության երկրորդ վերանայումից և 9.4 հանձնարարականից հետո, մասնավորապես, թափանցիկության ցուցանիշների մշակման վերաբերյալ, որոնք պետք է ներկայացվեն ICANN-ի տարեկան զեկույցում: 

## Թափանցիկության ցուցանիշներ

# Փաստաթղթային տեղեկատվության բացահայտման քաղաքականության  հարցումներ և հարցումների վերանայման ընթացակարգ եռամսյակային,
# Վարչության նիստերի օրակարգերի, բանաձևերի, նախնական հաշվետվությունների և արձանագրությունների հրապարակում: ICANN-ի կանոնադրությունը պահանջում է՝
#*Վարչության նիստի և դրա օրակարգի մասին ծանուցման հրապարակումները նիստի մեկնարկից յոթ օր առաջ,
#* Որոշումների հրապարակումները խորհրդի նիստերից երկու աշխատանքային օր հետո,
#*Նախնական հաշվետվությունների հրապարակումներ՝ խորհրդի նիստերից 7 աշխատանքային օր հետո,
#* Արձանագրությունների հրապարակումից մեկ աշխատանքային օր հետո,
# Խորհրդի ճեպազրույցների համար հանրության համար հրապարակված խմբագրված / չխմբագրված նյութերի տոկոսը: Խորհուրդը նման նյութեր սկսեց հրապարակել միայն 2010 թվականի հունիսին, և 2020 թվականի հունիսի դրությամբ հրապարակված նյութերի 1,6% - ը խմբագրվել է,
# Խորհրդի կողմից գաղտնի կարգով քննարկվող հարցերի քանակը և բնույթը,
# Վիճակագրություն և պատճառներ, թե ինչու ICANN կազմակերպությունը չի բացահայտում տեղեկատվությունը համայնքին,
# Անանուն հաղորդագրությունների քանակը թեժ գծին (սահմանափակվում է ICANN-ի աշխատակիցների օգտագործման համար):

## Բաց տվյալների հարթակ
Բաց տվյալների հարթակը բաց տվյալների նախաձեռնության աշխատանքային արտադրանքն է: Մեկնարկել է ICANN 67 համաժողովում և ներառում է 

* Դոմեն անունների շուկայի ցուցանիշներ (19 տվյալների հավաքածու),
* Նույնականացման տեխնոլոգիաների աշխատունակության ցուցանիշներ (1 տվյալների հավաքածու),
* Գրանցման ծառայությունների աշխատանքի հաշվետվություններ (1 տվյալների հավաքածու),
* գործարքների հաշվետվություններ ըստ յուրաքանչյուր գրանցողի (տվյալների 10 հավաքածու),
* Հղումներ դեպի ամենավերջին թարմացումները և ամենաշատ ներբեռնված զեկույցները:
## Տեղեկատվական թափանցիկության նախաձեռնություն
Տեղեկատվական թափանցիկության նախաձեռնությունը  ICANN ծրագիր է, որի նպատակն է բարձրացնել բովանդակության հասանելիությունը ICANN կայքում՝ վերակառուցելով ICANN - ի տեխնիկական ենթակառուցվածքը և իրականացնելով նոր տեղեկատվական ճարտարապետություն՝ բովանդակության կառավարման ավելի հստակ գործընթացներով:

## Ծանոթագրություններ

Կատեգորիա:Տեղեկատվություն
Amnic.net

**Հայաստանի ցանցային տեղեկատվական կենտրոն** ( կամ **AMNIC**), ISOC-AM ռեգիստրի կողմից լիազորված կազմակերպության ստորաբաժանում, որն ապահովում է «.am» և «.հայ» դոմենային անունների տիրույթների անխափան աշխատունակությունը, ինչպես նաև տարածում է ռեգիստրի տվյալների շտեմարանում գրանցված դոմենային անուններն ինտերնետում օգտագործելու համար անհրաժեշտ տեղեկատվությունը:

## Պատմություն

* 1992 թվականին Հայաստանում սկսվել է կոմերցիոն ինտերնետի գործարկումը:
* 1995 թվականին Հայաստանի Հանրապետության արդարադատության նախարարությունում գրանցվել է «Ինտերնետ հանրություն» հասարակական կազմակերպությունը: Կազմակերպության հիմնադիր ժողովը տեղի է ունեցել 1994 թվականի օգոստոսի 4-ին: «.am»-ի դոմենային անունների սեփական գոտու ստեղծումը հնարավոր է դարձել «INET93» միջազգային կոնֆերանսում Հայաստանի մասնակցությունից հետո: Համաժողովում հայտարարված հիմնական պահանջները բավարարելու և ազգային դոմենային անվանման գոտու ստեղծման նպատակով ստեղծվել է մասնագիտական ​​նախաձեռնող խումբ։ Վերջինիս աշխատանքի արդյունքում գրանցվել և մինչ օրս գործում է «Ինտերնետ հանրություն» (ISOC) հասարակական կազմակերպությունը: «Ինտերնետ հանրություն» հասարակական կազմակերպության ստանձնած գործունեությունը քննարկվել է «INET95» երրորդ միջազգային համաժողովում:
* 1996 թվականին ստեղծվել է Հայաստանի ցանցային տեղեկատվական կենտրոնը (AMNIC՝ www.amnic.net), որը ստեղծվել է «Արմինկոյի» ղեկավարությամբ, իսկ հետո  «IANA»-ի կողմից այն ստացել է «.am» վերին մակարդակի դոմենը կառավարելու լիազորություն:

2024 թվականից AMNIC-ը գործում է «Ինտերնետ հանրություն» հասարակական կազմակերպության կազմում, ունի առանձին համակարգ և անմիջականորեն աշխատանքներ է իրականացնում հայկական տիրույթների կառավարման գործընթացում:

## Ծանոթագրություններ

Կատեգորիա:Հայկական կազմակերպություններ
Կատեգորիա:Համացանցը Հայաստանում
Կատեգորիա:Հեռահաղորդակցությունը Հայաստանում
Համընդհանուր ընդունման հայաստանյան օր

**Համընդհանուր ընդունման հայաստանյան օր՝ UADay.am**. «Համընդհանուր ընդունում» (Universal Acceptance) խորագիրը կրող համաշխարհային շարժման շրջանակում հայկական ազգային դոմենային հասցեների և դրանցով գործարկվող էլեկտրոնային փոստերի միջազգայնացման ուղղությամբ Հայաստանում պարբերաբար իրականացված և իրականացվելիք առանձնահատուկ միջոցառում։ Հայաստանում այդ և նմանատիպ միջոցառումների պլանավորումն ու իրականացումն ստանձնել է «Ինտերնետ հանրություն» հասարակական կազմակերպությունը, որն անդամակցում է «Համընդհանուր ընդունում» (Universal Acceptance) համաշխարհային շարժմանը։ Կազմակերպությունը ձևավորել է աշխատանքային խումբ, որն արդեն ձեռնամուխ է եղել .հայ դոմենն աշխարհում ճանաչելի և ընդունելի դարձնելու քայլերի իրագործմանը։

Աշխատանքային խումբը մշակում է նաև հայատառ էլեկտրոնային հասցեների՝ *անուն@էլ.փոստ.հայ* համընդհանուր ընդունման տեխնիկական լուծումները։

2023 թվականի մարտի 28-ին, երբ աշխարհի բազմաթիվ երկրներում առաջին անգամ նշվեց Համընդհանուր ընդունման օրը, Հայաստանը ևս իր մասնակցությունը բերեց այդ միջազգային միջոցառմանը։ 

Երևանում գումարվեց տարածաշրջանային համաժողով, որտեղ ներկայացվեցին կատարված աշխատանքների արդյունքները և հեռանկարները։ Դրա կազմակերպման աշխատանքներին, վերոնշյալ ՀԿ-ի հետ մեկտեղ, մասնակցեցին դոմենային անունների և IP հասցեների գրանցման ինտերնետ կորպորացիան՝ ICANN-ը, Ինտերնետ հասարակության Հայաստան հատվածը։ Բանախոսներն էին AMNIC նախագահ Իգոր Մկրտումյանը, «Ինտերնետ հանրություն» ՀԿ-ի խորհրդի անդամ
Վեսմիրա Հարությունյանը, AMNIC-ի տեխնիկական ադմինիստրատորի տեղակալ Արամ Վերդյանը, «Ինտերնետ տեխնոլոգիաների կենտրոն» ՍՊԸ-ի տնօրեն Քրիստինա Հակոբյանը, AMNIC-ի ադմինիստրատոր Աննա Կարախանյանը, ոլորտում ճանաչում ու համբավ վայելող այլ մասնագետներ։ Նրանք հանգամանորեն խոսեցին IDN-ի զարգացումը խթանող նախաձեռնությունների ու ծրագրերի, IDN-ի ներդրման ու հայատառ էլեկտրոնային հասցեների (EAI) կիրառման, «Համընդհանուր ճանաչման» գործընթացում կառավարության հետ համագործակցության, «Համընդհանուր ճանաչում» շարժման նորությունների և ընդհանուր հետաքրքրություն ներկայացնող ու կարևոր այլ հարցերի մասին։

## Ծանոթագրություններ

Կատեգորիա:Մասնագիտական տոներ
Կատեգորիա:Միջազգային օրեր
ՈՒԵՖԱ Կոնֆերենցիաների Լիգա

**ՈՒԵՖԱ Կոնֆերենցիաների լիգան** (նախկինում հայտնի էր որպես **ՈՒԵՖԱ-ի Եվրոպայի Կոնֆերենցիաների լիգա**), հապավումը որպես **ՈւԵԿԼ**, ամենամյա ֆուտբոլային մրաշար, որը կազմակերպվում է Եվրոպական ֆուտբոլային ասոցիացիաների միության (ՈՒԵՖԱ) կողմից եվրոպական ֆուտբոլային ակումբների համար։ Այն Եվրոպայում մայրցամաքային ակումբային ֆուտբոլի երրորդ մակարդակն է՝ զիջելով երկրորդ կարգի Եվրոպայի լիգային և առաջին կարգի Չեմպիոնների լիգային։

Մրցույթը, որը ներկայացվել է 2021 թվականին որպես ՈՒԵՖԱ-ի Եվրոպայի կոնֆերանսների լիգա, ի սկզբանե նախատեսված էր որպես Եվրոպայի լիգայի ստորին մակարդակ։ Մրցույթին հիմնականում մասնակցում են ՈՒԵՖԱ-ի ավելի ցածր վարկանիշ ունեցող ասոցիացիաների թիմերը: Ոչ մի թիմ ուղղակիորեն իրավունք չի ստանում լիգայի փուլին. փոխարենը Եվրոպա լիգայի փլեյ-օֆֆ փուլից դուրս մնացած թիմերը որակավորվում են, իսկ մնացածները գալիս են Կոնֆերենցիաների լիգայի որակավորման և փլեյ-օֆֆի փուլերից: Մրցույթի հաղթողները իրավունք են ստանում մասնակցելու հաջորդ մրցաշրջանում Եվրոպա լիգային:2024–25 մրցաշրջանից առաջնությունը վերանվանվել է ՈՒԵՖԱ-ի Կոնֆերենցիաների Լիգա, իսկ խմբային փուլը փոխարինվել է ընդլայնված լիգայի փուլով։

«Ռոման» դարձել է առաջնության առաջին հաղթողը, որը 2022 թվականի եզրափակիչում 1–0 հաշվով հաղթեց «Ֆեյենորդին»։ Տիտղոսի ներկայիս կրողը «Օլիմպիակոսն» է։

## Պատմություն

[մինի| ՈՒԵՖԱ Եվրոպայի Կոնֆերենցիաների լիգայի գավաթը ցուցադրվել է [Հռոմ|Հռոմում]]

## Ծանոթագրություններ

Կատեգորիա:2021 հիմնադրումներ Եվրոպայում
Կատեգորիա:ՈՒԵՖԱ ակումբային մրցություններ
Հանրային շահերի պարտավորությունների վերաբերյալ վեճերի լուծման ընթացակարգ

մինի|Հանրային շահերի տարբերանշան
մինի|Հանրային հետաքրքրություն ներկայացնող օրենքի քննարկում
**Հանրային շահերի պարտավորությունների վերաբերյալ վեճերի լուծման ընթացակարգ**, վեճերի լուծման ընթացակարգ է, ապահովում է 2013 թվականի ընդունված հանրային շահերի պարտավորությունների վերաբերյալ համաձայնագրի 11-րդ կետը կամ հանրային շահերից բխող պարտավորությունները:  Այս ընթացակարգը դեռ չի փորձարկվել:

## Հստակեցում, 11 խախտումներ
Հստակեցումը նկարագրում է հանրային շահերին վերաբերող որոշակի չափանիշներ, որոնք պետք է բավարարեն 2013 թվականի համագործակցության համաձայնագիրը ստորագրած բոլոր կողմերը: Ստորև բերված են 11 ճշգրտված խախտումների մի քանի օրինակներ՝

* Հաշվետվությունների բացակայություն այն մասին, թե ինչպես են վարվել անվտանգության սպառնալիքների հետ, որոնք թվարկված են 11-ի բնութագրերում:
* Անվտանգության որոշակի սպառնալիքների հայտնաբերման համար իրականացվող տեխնիկական վերլուծության վերաբերյալ հաշվետվությունների բացակայություն:
* Օգտագործելով գրանցողներ, որոնք չեն ստորագրել 2013 թվականի գրանցման հավատարմագրման համաձայնագիրը:
* Եթե ռեգիստրի և գրանցողի  միջև կնքված պայմանագրում ներառված չէ մի կետ, որն արգելում է գրանցված անունների սեփականատերերին տարածել չարամիտ ծրագրեր, գովազդների չարաշահում, ֆիշինգ,  ապրանքային նշանի կամ հեղինակային իրավունքի խախտում, ինչպես նաև խարդախ կամ ապակողմնորոշիչ գործողություններ:
* Չկարողանալով ստեղծել, հրապարակել կամ հետևել գրանցման կանոններին:
* Անունների գրանցման համար իրավասության չափանիշներ պարտադրելու ձգտումը, որոնք սահմանափակում են գրանցումը բացառապես մեկ ֆիզիկական կամ իրավաբանական անձի կողմից՝ ընդհանուր բարձր մակարդակի տիրույթներում:

## '''Ընթացակարգ'''
մինի|Գրաֆիկական նկարը ցույց է տալիս  հանրային հետաքրքրության ութ պահանջների դինամիկ չափումը: Թվային քաղաքականությունը պիտի ծառայի հանրային շահերին:
* ICANN-ին բողոքը ներկայացվում է առցանց,այնուհետև այն  դիտարկվում է ամբողջականությունն  ապահովելու համար,
* Այնուհետև ICANN-ը զեկույցը կուղարկի խախտում թույլ տված ռեգիստրին, որը 30 օր ժամանակ կունենա զեկուցող կողմի հետ հանդիպելու համար՝ խնդիրը լուծելու համար,
* Եթե գրանցման գրասենյակից ոչ մեկը չհանդիպի զեկուցող կողմի հետ, բողոքը կուղարկվի ICANN-ի համապատասխանության ստուգման մշտական հանձնաժողովի քննարկմանը։  Եթե զեկուցողը չհանդիպի ռեգիստրին, ծրագիրը կփակվի, և ICANN-ը հետագա հետաքննություն չի անցկացնի
*Additionally, if the reporter and registry meet but do not resolve the issue that was reported, then ICANN will be informed and will review the case.,
* Բացի այդ, եթե նրանք հանդիպեն, բայց չլուծեն զեկուցված խնդիրը, ICANN-ը կտեղեկացվի և կվերանայի գործը,
* Եթե ICANN-ը որոշի շարունակել հետաքննությունը, այն կնշանակի մշտական հանձնաժողով, 15 օրվա ընթացքում ICANN-ին որոշում կկայացնի՝ ճշգրտման պահանջներին կամ համապատասխանում է, կամ չի համապատասխանում:

## Ծանոթագրություններ

Կատեգորիա:Համացանցային նախագծեր
Ջուզեպպե Բարեզի

**Ջուզեպպե Բարեզի** (, ), իտալացի ֆուտբոլիստ, կենտրոնական պաշտպան: 1988-1992 թվականներին եղել է Իտալիայի ամենատիտղոսակիր ակումբներից մեկի՝ Միլանի «Ինտերի» ավագը։ «Ինտերի» կազմում պաշտոնական հանդիպումների թվով զբաղեցնում է 5-րդ տեղը՝ 559 խաղ: Մեկ այլ հայտնի ֆուտբոլիստի ավագ եղբայրը՝ Ֆրանկո Բարեզին։

## Կարիերա
200px|մինի|ձախից|1982 թվականՋուզեպպե Բարեզին «Աուրորա» (Տրավալյատո) ակումբի սան է: Կարիերան սկսել է Միլանի «Ինտեր» ակումբում, որի կազմում իր նորամուտը նշել է 1977 թվականի հունիսի 1-ին Իտալիայի գավաթի արտագնա խաղում «Վիչենցայի» հետ, որում ներաձուրրին հաղթել է 3:0 հաշվով, Եվ հետո մեկ այլ խաղ անցկացրեց գավաթի խաղարկությունում: 1977/78 մրցաշրջանից սկսած Բարեզին ամուր տեղ է գրավել ակումբի հիմնական կազմում։ Նույն մրցաշրջանում նա նվաճեց իր առաջին գավաթը՝ Իտալիայի գավաթը: Դրանից հետո Բարեզին ևս 14 տարի հանդես է եկել «Ինտերում»՝ Իտալիայի առաջնությունում անցկացնելով 392 հանդիպում (10 գոլ), Իտալիայի գավաթի խաղարկությունում՝ 94 հանդիպում (2 գոլ) և եվրագավաթների խաղարկություններում՝ 73 հանդիպում (1 գոլ)։ «Ինտերի» հետ Բարեզին նվաճել Է Իտալիայի երկու գավաթ, Իտալիայի երկու առաջնություն, ՈՒԵՖԱ-ի գավաթ և Իտալիայի սուպերգավաթ։ «Ինտերնացիոնալի» կազմում Բարեզին վերջին հանդիպումն անցկացրել է 1992 թվականի մայիսի 24-ին «Ատալանտայի» հետ, խաղն ավարտվել է ոչ-ոքի՝ 0:0։ «Ինտերից» հեռանալուց հետո Բարեզին տեղափոխվեց C1 սերիայի «Մոդենա» ակումբ, որտեղ 1994 թվականին ավարտեց կարիերան:

Իտալիայի հավաքականի կազմում Բարեզին մասնակցել է 18 հանդիպման։ Ազգային թիմի կազմում նորամուտը նշել է 1979 թվականի սեպտեմբերի 26-ին Շվեդիայի հետ ընկերական խաղում, որն ավարտվել է իտալացիների հաղթանակով՝ 1:0: Հավաքականի կազմում Հաջորդ խաղը նա անցկացրել է Եվրոպայի առաջնությունում Անգլիայի հետ, իսկ ընդհանուր առմամբ Եվրոպայի առաջնությունում անցկացրել է 3 խաղ: Բարեզին մասնակցել է նաև 1986 թվականի աշխարհի առաջնությանը։ Այս մրցաշարի վերջին խաղը՝ հունիսի 17-ին Ֆրանսիայի հետ, Բարեզիի վերջին խաղն էր հավաքականի կազմում:

Խաղային կարիերան ավարտելուց հետո Բարեզին վերադարձել է «Ինտեր»: Այնտեղ նա մարզել է ակումբի տարիքով ամենաերիտասարդ ֆուտբոլիստներին, այնուհետև երիտասարդական թիմին։ 2001-2008 թվականներին Բարեզին եղել է «Ինտերի» ամբողջ երիտասարդական հատվածի կառավարիչը, որը հաղթել Է Իտալիայի երիտասարդական երկու առաջնություններում, Իտալիայի երկու գավաթներում և Վիարեջոյի մրցաշարում: Այս ժամանակահատվածում հայտնաբերվեցին այնպիսի խաղացողներ, ինչպիսիք են Օբաֆեմի Մարտինսը, Գորան Պանդևը, Ջիովանի Պասկուալեն, Ֆրանչեսկո Բոլցոնին և Մարիո Բալոտելին: 2008 թվականի հունիսի 2-ին Բարեզին նշանակվեց «Ինտերի» նոր գլխավոր մարզիչ Ժոզե Մոուրինյոյի օգնական։

## Անձնական Կյանք
Ռեգինայի դուստրը ֆուտբոլիստ է։

## Ձեռքբերումներ
### Թիմային
* Իտալիայի չեմպիոն: 1980, 1989
* Իտալիայի գավաթակիր: 1978, 1982
* Իտալիայի սուպերգավաթակիր: 1989
* ՈՒԵՖԱ-ի գավաթակիր: 1991

### Անձնական
* Գաետանո Շիրեայի մրցանակի դափնեկիր (1992)

## Ծանոթագրություններ

## Արտաքին հղումներ
* Профиль на interfc.it
* Профиль на footballplayers.ru 
* Статья на as-roma.ru

Կատեգորիա:Ինտեր Միլանի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Մոդենայի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Ռուի Մոտա

**Ռուի Տոմաշ Ֆաուստինյո Պինտու դա Մոտա** (, մարտի 26, 1979, Լիսաբոն), պորտուգալացի ֆուտբոլային մարզիչ, 2024 թվականի հունիսից՝ Երևանի «Նոա» ակումբի գլխավոր մարզիչը։ 2025 թվականի հունիսից գլխավորում է բուլղարական «Լուդոգորեց» ակումբը։

## Կարիերա
Ռուի Մոտան երկար ժամանակ աշխատել է Լիսաբոնի «Սպորտինգ» ֆուտբոլային ակումբի համակարգում, որտեղ ծանոթացել է Ռիկարդու Սա Պինտուի հետ։ Հետագայում մի շարք թիմերում Մոտան եղել է այդ մասնագետի օգնականը։ 2024 թվականին նա լուրջ մակարդակով սկսել է ինքնուրույն կարիերա՝ գլխավորելով վրացական «Դիլան»։ Մրցաշրջանի ընթացքում նա թիմին բարձրացրել է ազգային առաջնության մրցաշարային աղյուսակի առաջին տեղը։ 

Նույն թվականի հունիսին պորտուգալացին դարձել է հայկական «Նոա» ակումբի նոր գլխավոր մարզիչը։ Թիմի հետ աշխատանքը նա սկսել է 2024-2025 մրցաշրջանի ՈՒԵՖԱ Կոնֆերենցիաների Լիգայի որակավորման փուլից, որտեղ «Նոան» հաջորդաբար հաղթել է հյուսիսմակեդոնական «Շկենդիային» (2-0, 2-1), մալթական «Սլեմային» (7-0, 0-0) և հունական «ԱԵԿ»-ին (3-1, 0-1)։ Փլեյ-օֆ փուլում թիմը երկու խաղերի արդյունքում (3-0, 1-3) հաղթահարել է սլովակյան «Ռուժոմբերոկի» արգելքը և պատմության մեջ առաջին անգամ իրավունք ստացել խաղալու այդ մրցաշարի խմբային փուլում։ Երևանի Հանրապետական մարզադաշտում կայացած այդ փուլի առաջին խաղում «Նոան» 2-0 հաշվով գեղեցիկ հաղթանակ է տարել չեխական «Մլադա Բոլեսլավի» նկատմամբ։

2025 թվականի հունիսին Մոտան հեռացել է «Նոայից»՝ գլխավորելով Բուլղարիայի չեմպիոն «Լուդոգորեցը»։

## Ծանոթագրություններ

## Արտաքին հղումներ
* Մարզչի պրոֆիլը Transfermarkt-ում

Կատեգորիա:Պորտուգալացի ֆուտբոլային մարզիչներ
Մագնիսական բլուր (Հնդկաստան)

**Մագնիսկան բլուր**, տեսողական խաբկանք առաջացնող բլուր, որը գտնվում է Հնդկաստանի Լադախ նահանգի Լեհ շրջանի Լեհ քաղաքի մոտ:  Տարածքի դասավորությունը և շրջակա լանջերը ստեղծում են բլրի օպտիկական պատրանք: Բլրի ճանապարհը իրականում վայրէջք է: Բլրի ճանապարհի վրա գտնվող առարկաները և մեքենաները կարող են թվալ, թե իջնում են դեպի վեր՝ ի հեճուկս գրավիտացիայի, երբ իրականում գլորվում են ներքև:  Գտնվում է Նիմմո քաղաքից 7,5 կմ հարավ-արևելք և Լեհ քաղաքից 26,5 կմ արևմուտք՝ Սրինագար - Լեհ ճանապարհին։

Բլուրը և նրանից արևելք հոսող Սինդհու գետը զբոսաշրջիկների և հետաքրքրասերների այցելության վայր են։
Պատկեր:Magnetic_Hill_(India)_sign.jpg|Մագնիսական բլրի մոտ գտնվող ցուցատախտակ, որի վրա գրված է․ «Երևույթ, որը հակասում է ձգողությանը»
Պատկեր:Magnetic_Hill,_Leh.jpg|Մագնիսական բլուր Լադախում, Հնդկաստան

## Ծանոթագրություններ

Կատեգորիա:Հնդկաստանի լեռներ
Կատեգորիա:Լեռներ այբբենական կարգով
Կատեգորիա:Տեսողական պատրանքներ
Կատեգորիա:Հնդկաստանի աշխարհագրություն